Blackpool
Blackpool (prevedeno = Crna bara) je turistički grad na zapadu Engleske od 140,501 stanovnika., u historijskoj grofoviji Lancashire.

Geografske karakteristike 

Blackpool leži na obali Irskog mora, udaljen 43 km sjeverno od Liverpoola, i 64 km sjeverozapadno od Manchestera.

Historija 

Blackpool je sve do kraja 18. vijeka bio malo selo grupirano oko Crne bare, tad je naglo izrastao u mondeno kupalište.
Svoju naglu popularnost duguje tada vrlo utjecajnom naučniku Williamu Huttonu, koji je svojim popularnim natpisima hvalio utjecaj morske vode na ljudsko zdravlje.

Blizina velikih industrijskih gradova Lancashira uz uvođenje brzih željezničkih linija doprinjele su 
brzom rastu grada u 19. vijeku.
Tad je nikla 11 km duga promenada uz pješčane plaže koja je i danas glavna atrakcija grada.

Uz promenadu pored koje su nanizani brojni ugostiteljski objekti i hoteli šarolikih fasada, velika atrakcija je i željezni toranj visok 158 metara, podignut 1895. po uzoru na pariški Eiffelov toranj.
Blackpool ima i jednu od najvećih opernih zgrada u Ujedinjenom Kraljevstvu u koju stane 2,920 gledaoca, izgrađenu 1889. 
u Zimskom parku.

Blackpool godišnje posjeti preko milion turista, uglavnom domaćih iz obližnjih gradova, privučenih 
velikim zabavnim parkovima, golf terenima, bazenima, zoološkim vrtom i klizalištem.

Danas se razvio i kao jedan od najvećih britanskih kongresnih i konferencijskih centara.

Sport 

Grad je poznat po svom nogometnom klubu Blackpool F. C. osnovanom 1887. koji igra u engleskoj Premier ligi.

Gradovi prijatelji

 , Bottrop
 , Sanya

Izvori

Vanjske veze 

 Službene stranice grada 
 Blackpool na portalu Encyclopædia Britannica 

Gradovi u Engleskoj